દીકરી હોય તો તેને જીવનભર સુખી રાખે તેવો મુરતિયો, સમજુ સાસરિયા અને પામતું-પહોંચતું ઘર મળે એટલે ભયોભયો અને દીકરો હોય તો તેને સાચવે, ઘર સંભાળે અને વડીલોની સેવા કરે એવી ઠરેલ કન્યા મળે એટલે મા-બાપ દોડાદોડી શરૂ કરી દે છે, પણ સમસ્યા ત્યારે ઊભી થાય છે કે, લગ્ન તો થઈ જાય છે, પણ થોડા જ સમયમાં બેઉ પક્ષને એ સમજાઈ જાય છે કે, જેવુ ધાર્યું હતું, અપેક્ષાઓ રાખી હતી અને કોલ વચનો કર્યા હતા તેવું પરિણામ મળતું નથી અને નાની-મોટી તકરારો, અસંતોષ અને ફરિયાદોના ઢગલા વચ્ચે છૂટા પડવાની નોબત આવી જાય છે.